Frank Marcus Fernando

Frank Marcus Fernando (19. oktober 1931 i Tamita-Negombo i Britisk Ceylon, død 24. august 2009 i Chilaw på Sri Lanka) var katolsk biskop av Chilaw på Sri Lanka.

Liv og virke

Prest
Frank Marcus Fernando studerte i Colombo og tok doktorgraden i Roma. Han ble ordinert til prest 22. desember 1956 i Roma.

Hjelpebiskop i Colombo
Pave Paul VI utnevnte ham til titulærbiskop av Oliva i 1965 og utnevnte ham til hjelpebiskop i erkebispedømmet Colombo. Han ble bispeviet den 19. august 1965 av erkebiskopen av Colombo på Ceylon, kardinal Thomas Benjamin Cooray; medkonsekratorer var biskopen av Chilaw, Edmund Peiris, og Anthony de Saram, biskop av Galle.

Biskop av Chilaw
I 1986 ble han utnevnt til koadjutor i bispedømmet Chilaw; I 1972 ble han utnevnt til biskop av Chilaw. 

Frank Marcus Fernando har blitt kalt «de stemmeløses stemme» for gjentatte ganger å fordømme offentlig diskriminering og for en rekke andre menneskerettsanliggender. I 2004 ledet han den borgerlige opposisjonsbevegelse mot anti-konverteringsloven drevet gjennom av den nasjonalistiske bevegelsen Jathika Hela Urumaya, grunnlagt av buddhistmunker. Han klaget inn loven, som så ble omgjort i Høyesterett i Colombo.

Han kjempet også mot byggingen av et kullkraftverk som mange fryktet ville forurense både miljøet og en katolsk helligdom i bispedømmet Chilaw. Fernando organiserte en rekke demonstrasjoner og bønneaksjoner mot svekkelse av menneskerettigheter, rettssystem og miljøpolitikken i landet. 

Han ga ut bøker og var redaktør for Gnanartha Pradeepaya. Han var også engasjert i misjonsarbeidet, spesielt med Sudasunasenteret som han grunnla i 1978, og som ble det største mediesenteret i den katolske kirke i Asia. På Filippinene var han en stor tilhenger av Radio Veritas.

I 2006 ble hans alderbetingede avskjedssøknad innvilget av pave Benedikt XVI.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Kardinal Willem Marinus van Rossum, C.SS.R. (1833-1903) *1871
 Erkebiskop Leo Peter Kierkels, C.P. (1882-1957) *1931
 Kardinal Thomas Benjamin Cooray, O.M.I. (1901-1988) *1946
 Erkebiskop Frank Marcus Fernando (1931-2009) *1986

Referanser 

Srilankiske katolske biskoper
Linjen Rebiba
Personer fra Western Province i Sri Lanka